Parlamentul Republicii Moldova, în calitatea sa de unică autoritate legislativă a ţării, este principalul promotor al drepturilor şi libertăţilor fundamentale ale omului, prin perfecţionarea continuă a cadrului legislativ. O atenţie sporită a Legislativilui, este asupra combaterii fenomenului oricărei forme de violenţă.

În acest context, la data de 30.10.2017, în sala „C.Stere” a Consiliului Raional Hânceşti, a fost organizat şi desfăşurat forumul regional ,,Prevenirea și eliminarea violenței în familie și în școală” organizat de Parlamentul Republicii Moldova, Oficiul Teritorial de Informare Leova, în parteneriat cu A.O. „Centrul de Drept al Femeilor”, în colaborare cu Direcţia Învăţământ Hânceşti, având drept scop identificarea de soluţii pentru creşterea nivelului de siguranţă a copiilor în familie, comunitate, şcoală şi mediul on-line.

Evenimentul a întrunit mai multe oficialităţi, printre care vice-preşedintele raionului Hânceşti dna Vera Patraşcu Tănase, precum şi dle Lidia Lupu, Elena Bodnareco deputate în Parlamentul RM , Avocatul Poporului pentru drepturile copilului, Maia Bănărescu, funcționari și specialiști din domeniu, reprezentanți ai organizațiilor nonguvernamentale, parteneri de dezvoltare, specialişti ai Biroului Siguranţă copii, IP Hânceşti,asistenţi sociali,manageri şcolari, coordonatori ANET, precum și elevi, membri ai Consiliului de elevi din cadrul instituțiilor de învățământ din localitate. Activitatea a fost moderată de dl. Mihail Timofti, şef OTIP Leova şi dna Eugenia Buruian, şef-adj. DÎ Hânceşti.

Dna Lidia Lupu, deputat în Perlamentul RM, în discursul său a menționat că subiectul violenței este unul actual, care necesită implicare multisectorială a tuturor actorilor sociali, inclusiv medici, polițiști, asistenți sociali, reprezentanți ai autorităților publice locale etc.

Potrivit dnei Elena Bodnareco, deputat în Perlamentul RM, Republica Moldova are o legislație bună în domeniul prevenirii și combaterii violenței care trebuie să fie aplicată corespunzător de cei responsabili. În sesiunea curentă, Legislativul și-a stabilit prioritar procedura de control parlamentar pentru a evalua impactul legilor asupra vieții oamenilor.

Avocatul Poporului pentru drepturile copilului Maia Bănărescu s-a adresat copiilor prezenți și le-a amintit despre drepturile și responsabilitățile pe care le au, i-a îndemnat să se implice în acțiuni de voluntariat întru susținerea copiilor abuzați, victime ale acțiunilor violente, menționînd și despre obligațiunile statului în raport cu cei mai mici cetățeni ai săi.